Document ID: 32010D0172

32010D0172
L 075/33
SLUŽBENI LIST EUROPSKE UNIJE
22.03.2010.
ODLUKA KOMISIJE
od 22. ožujka 2010.
o izmjeni Odluke 2002/840/EZ u pogledu popisa odobrenih objekata za ozračivanje hrane u trećim zemljama
(priopćena pod brojem dokumenta C(2010) 1707)
(2010/172/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 1999/2/EZ Europskog parlamenta i Vijeća od 22. veljače 1999. o usklađivanju zakonodavstava država članica o hrani i sastojcima hrane podvrgnutim ionizirajućem zračenju (1), a posebno njezin članak 9. stavak 2.,
budući da:
(1)
U skladu s Direktivom 1999/2/EZ hrana podvrgnuta ionizirajućem zračenju ne smije se uvoziti iz treće zemlje osim ako je obrađena u objektu za ozračivanje koji je odobrila Zajednica.
(2)
Popis odobrenih objekata utvrđen je Odlukom Komisije 2002/840/EZ (2).
(3)
Komisija je primila zahtjev za odobrenje tri objekta za ozračivanje u Indiji putem njezinih nadležnih tijela. Stručnjaci Komisije su pregledali objekte za ozračivanje kako bi provjerili udovoljavaju li zahtjevima Direktive 1999/2/EZ, a posebno jamči li službeni nadzor udovoljavanje zahtjevima članka 7. te Direktive.
(4)
Objekti u Indiji udovoljavali su većini zahtjeva Direktive 1999/2/EZ. Nedostatke, koje je Komisija utvrdila, na odgovarajući način su uklonila indijska nadležna tijela.
(5)
Odluku 2002/840/EZ treba stoga na odgovarajući način izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 2002/840/EZ mijenja se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 22. ožujka 2010.

Labels: 7
18
17
16